
Θέμα: «Βαθμονόμηση των οργάνων ποιοτικών ελέγχων των ακτινολογικών μηχανημάτων»
Σχ.1. : Κανονισμός Ακτινοπροστασίας Υ.Α. 1014 (ΦΟΡ) 94,06-13-2001 (ΦΕΚ 216 τ.Β΄) 
Σχ.2. : Θέσπιση Κανονισμών Αυτοπροστασίας Π.Δ. 101/2018, ΦΕΚ 194/Α/20.11.2018

Τον Νοέμβριο του 2023 το νοσοκομείο μας προμηθεύτηκε τον βασικό εξοπλισμό (όργανα μέτρησης και ομοιώματα) για την πραγματοποίηση των ποιοτικών ελέγχων των μηχανημάτων του ακτινολογικού εργαστηρίου. Τα όργανα μέτρησης, το πολύμετρο PIRANHA R&F/M 657  με τους ανιχνευτές του και ο φορητός ανιχνευτής χώρου FLUKE RaySafe 452, παραδόθηκαν βαθμονομημένα από την προμηθεύτρια εταιρεία. Η βαθμονόμηση περιλαμβάνει τον έλεγχο της καλής λειτουργίας των οργάνων και τη ρύθμισή τους και θα πρέπει να επαναλαμβάνεται ανά διετία όπως απαιτείται από τους κανονισμούς ακτινοπροστασίας (βλ. σχετικά έγγραφα 1 και 2) και από την Ελληνική Επιτροπή Ατομικής Ενέργειας.
Οι παρούσες ανάγκες βαθμονόμησης οργάνων ιοντιζουσών ακτινοβολιών του Νοσοκομείου αφορούν:
Α. του πολυμέτρου RTI PIRANHA R&F/M 657  με τους ανιχνευτές του, συγκεκριμένα:
1. Βασική βαθμονόμηση και ρύθμιση του πολυμέτρου σε πολλαπλά beam qualities (ακτινογραφική και ακτινοσκοπική) για εύρος 50-120kV και για μαστογράφο σε υψηλή τάση και δόσεις για εύρος 25-35kV αλλά και ρυθμίσεις (αν και όπου είναι απαραίτητο) ώστε να μην χρειάζονται διορθώσεις των ενδείξεων του οργάνου. 
2. Βαθμονόμηση και ρύθμιση του εξωτερικού ανιχνευτή δόσης RTI Dose Probe σε δόσεις για εύρος 50-120kV και για μαστογράφο για εύρος 25-35kV (αν και όπου είναι απαραίτητο). 
3. Βαθμονόμηση και ρύθμιση του εξωτερικού ανιχνευτή δόσης του CT Dose Profiler. 
4. Ενημέρωση του Piranha για όλες τις τρέχουσες νέες βαθμονομήσεις για το μαστογράφο που τυχόν έχουν ενσωματωθεί από τον κατασκευαστή, από τότε που έγινε η αγορά του οργάνου.
5. Πραγματοποίηση απαραίτητων αναβαθμίσεων στο software/firmware (εσωτερικό λογισμικό) του οργάνου. 
6. Διορθωτικοί παράγοντες που θα βρεθούν κατά τη βαθμονόμηση να ενσωματωθούν στους αντίστοιχους μετρητές / ανιχνευτές του συστήματος (EPROM_Bios και να γίνουν οι σχετικές ρυθμίσεις τους).

Β. του μετρητή ακτινοβολίας χώρου FLUKE RaySafe 452.
1. Βαθμονόμηση μετρητή ακτινοβολίας χώρου. 
Επίσης θα πρέπει το Εργαστήριο Βαθμονόμησης Δοσιμετρίας να είναι διαπιστευμένο σύμφωνα με το ISO/IEC 17025:2005 και να δοθεί η χρονική διάρκεια εργασιών από την ημέρα παραλαβής των οργάνων.

Η συντάξασα,

